Hajdúszoboszló Polgármesteri Hivatal

4200. Hajdúszoboszló, Hősök tere 1. telefon: 52/557-300 fax: 52/557-302 e mail: [polgmiv@hajduszob.hu](mailto:polgmiv@hajduszob.hu)

Ügyiratszám: 12688-1/2014.

**K I V O N AT**

**48/2014. (VI.10.) VMB határozat** Hajdúszoboszló Város Önkormányzatának Városfejlesztési és Műszaki Bizottsága a 2014. június 10-ei ülésének napirendjét a következők szerint határozza meg:

**Napirendi pontok:**

1. Előterjesztés a Luther utca 47.szám alatti ingatlan értékesítéséről (8. sz. képviselőtestületi napirend)

Előadó: gazdasági irodavezető – főkönyvelő

1. Előterjesztés a közvilágítási hálózat üzemeltetésével kapcsolatosan (9. sz. képviselőtestületi napirend)

Elődadó: főmérnök

1. Előterjesztés rendeletmódosítással kapcsolatosan – közterület használat, közterület hasznosítási helyi szabályai (10. sz. képviselőtestületi napirend)

Előadó: főmérnök

1. Előterjesztés a Bocskai István Múzeum közterület használati kérelméről

Előadó: főmérnök

1. Tájékoztató a Bihari utcai kisajátításról (13. sz. képviselőtestületi napirend)

Előadó: gazdasági irodavezető - főkönyvelő

**Képviselőtestületi anyagban nem szereplő, csak bizottsági napirend:**

1. Előterjesztés a Bocskai István Múzeum közterület használati kérelméről

Előadó: főmérnök

1. Előterjesztés ruhagyűjtő konténerek kihelyezéséről

Előadó: főmérnök

1. Előterjesztés a Nor – Fitt Bt reklámtábla kihelyezési kérelméről

Előadó: főmérnök

1. Előterjesztés a J& FOOD Kft reklámtábla kihelyezési kérelméről

Előadó: főmérnök

1. Előterjesztés forgalomtechnikai tükör kihelyezésével kapcsolatban

Előadó: főmérnök

1. Egyebek

**Napirendek megtárgyalása:**

1. napirend

**Előterjesztés a Luther utca 47.szám alatti ingatlan értékesítéséről**

49/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága nem támogatja, hogy Hajdúszoboszló Város Önkormányzatának Képviselő – testülete döntést hozzon az Hajdúszoboszló, Luther utca 47. szám alatti ingatlan értékesítése ügyében. Egyben támogatja, hogy a VGNZRT saját költségén egy ingatlanforgalmi szakértőt megbízzon és a három szakvélemény alapján a Képviselő – testület júliusi ülésen hozza meg döntését.**

Határidő : 2014. december 31.

Felelős : Jegyző

1. napirend

**Előterjesztés a közvilágítási hálózat üzemeltetésével kapcsolatosan**

50/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, hogy Hajdúszoboszló Város Önkormányzatának Képviselő-testülete a városi közvilágítási hálózat, valamint az állandó és eseti díszvilágítás üzemeltetési feladatainak ellátásával a Városgazdálkodási Nonprofit Zrt.-t bízza meg 2014. október 02-ától határozatlan időtartamra.**

**Utasítja a vezérigazgatót, a feladatellátáshoz szükséges működési engedély megszerzésére, a passzív elemek karbantartására vonatkozó megállapodás megkötésére az Elosztói engedélyessel.**

**Hajdúszoboszló Város Önkormányzatának Képviselő-testülete 2015. január 01-től megbízza a Városgazdálkodási Nonprofit Zrt.-t a közvilágítási hálózat üzemeltetéséhez szükséges áram beszerzésével.**

**2014. év október 02 – 2015. december 31. közötti időszakra vonatkozóan az áram beszerzési költségeken felül az alábbi üzemeltetési díjat biztosítja a feladatellátásra vonatkozóan:**

* **rendelkezésre állási fix díj havi mértéke: nettó 1.416.667,-Ft+ÁFA**
* **a hibaelhárítás költsége: nettó 2.000,-Ft/db + ÁFA.**

**2014. évben felmerülő költségeket a városi költségvetés, városüzemeltetési táblázat közvilágítás üzemeltetés kerete terhére biztosítja, míg a 2015. évi kiadásokat a városi költségvetésben tervezni szükséges.**

**A Képviselő-testület felhatalmazza a Polgármestert a Közvilágítási feladatátvállalási szerződés aláírására.**

Határidő:  **szerződéskötésre 2014. június 20.**

Felelős: **Polgármester**

**Jegyző**

1. napirend

**Előterjesztés rendeletmódosítással kapcsolatosan – közterület használat, közterület hasznosítási helyi szabályai**

51/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága elfogadásra javasolja, hogy Hajdúszoboszló Város Önkormányzatának Képviselő – testülete elfogadja az alábbi rendelet tervezetet:**

**Hajdúszoboszló Város Önkormányzata Képviselő-testületének**

**…/2014. (VI.12.) önkormányzati rendelete**

**a közterület-használat, közterület-hasznosítás helyi szabályairól szóló 5/2009. (II.26.) önkormányzati rendelet módosításáról**

Hajdúszoboszló Város Önkormányzata Képviselő-testületen Magyarország Alaptörvénye 32. cikk (2) bekezdésében foglalt felhatalmazás alapján, és a 32. cikk (1) bekezdés a) és e) pontjaiban foglalt feladatkörében eljárva, - az önkormányzat szervezeti és működési szabályzatáról szóló 12/2011. (IV.28.) önkormányzati rendelet (a továbbiakban: rendelet) 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Ügyrendi, Igazgatási, Jogi Bizottsága egyetértésével - a következőket rendeli el:

**1. §**

(1) A közterület-használat, közterület-hasznosítás helyi szabályairól 5/2009. (II. 26.) önkormányzati rendelet 17. § (3) bekezdése helyébe a következő rendelkezés lép:

*„(3) A díjszámításnál minden megkezdett négyzetmétert egésznek kell figyelembe venni és minden megkezdett időegységet egész időegységnek kell tekinteni. A kerthelyiségek, vendéglátó teraszok esetében a kérelmező által használt maximális területigénytől csak lefelé, és csak maximum 50%-ban lehet eltérni naptári hónapok szerinti bontásban, kivéve a féléves díjfizetés választása esetén, ami csak a kérelmező által használt legnagyobb területigényre vonatkoztatható. A féléves díjfizetés választása esetén a 6 havi használatnak folyamatosnak kell lennie, melyet engedélyes maga határoz meg április 01 és október 31. közötti időszakra esően. A 1. számú függelékben meghatározott időegységek esetében az éves díjtétel legfeljebb hónapokra bontható meg, a félévi-, havi- és napidíj tovább nem bontható.”*

(2) A közterület-használat, közterület-hasznosítás helyi szabályairól 5/2009. (II. 26.) önkormányzati rendelet 17. § (5) bekezdésének c) pontja helyébe a következő rendelkezés lép:

*„c) napi használat esetén az igénybevétel megkezdéséig.”*

(3) A közterület-használat, közterület-hasznosítás helyi szabályairól 5/2009. (II. 26.) önkormányzati rendelet 1. sz. függelékének 7. pontja helyébe e rendelet 1. sz. melléklete lép.

**2. §**

Ez a rendelet 2014. július 1-jén lép hatályba, kivéve a féléves díjfizetéssel kapcsolatos rendelkezéseit, amelyek 2015. január 1-jén lépnek hatályba.

***Dr. Sóvágó László Dr. Vincze Ferenc***

***polgármester jegyző***

**1. sz. melléklet**

|  |  |  |
| --- | --- | --- |
| **7.** | **Kerthelyiség, vendéglátó terasz** >Szilfákalja/József Attila u. –Daru zug között **szezonban (június 01. – augusztus 31.)**  **szezonon kívül (szeptember 01. – május 31.)**  **vagy**  **április 01. és október 31. között folyamatos**  **6 havi**  **>Szilfákalja/Daru zug-Bethlen u. között/József Attila utca a Major utcáig**  **szezonban (június 01. – augusztus 31.)**  **szezonon kívül (szeptember 01. – május 31.)**  **vagy**  **április 01. és október 31. között folyamatos**  **6 havi igénybevétellel**  **>Arany J. utca a Szilfákaljától a Wesselényi utcáig, „Szabadság tömb”**  **Hősök tere**  **szezonban (június 01. – augusztus 31.)**  **szezonon kívül (szeptember 01. – május 31.)**  **vagy**  **április 01. és október 31. között folyamatos**  **6 havi igénybevétellel**  **>Egyéb területeken**  **szezonban (június 01. – augusztus 31.)**  **szezonon kívül (szeptember 01. – május 31.)**  **vagy**  **április 01. és október 31. között folyamatos**  **6 havi igénybevétellel** | 4.340.- Ft/m2/hó **2.170.- Ft/ m2/hó**  **15.620.- Ft/m2/félév**  **2.755.- Ft/m2/hó**  **1.380.- Ft/m2/hó**  **9.920.- Ft/m2/félév**  **2.160.- Ft/m2/hó**  **1.080.- Ft/m2/hó**  **7.780.- Ft/m2/félév**  **1.500.- Ft/m2/hó**  **750.- Ft/m2/hó**  **5.400.- Ft/m2/félév** |

1. napirend

**Előterjesztés a Bocskai István Múzeum közterület használati kérelméről**

52/2014. (VI.10.) VMB határozat:

1. **Hajdúszoboszló Város Önkormányzatának Városfejlesztési, Műszaki Bizottság támogatja a Bocskai István Múzeum kérelmét, az alábbiak szerint:**

* **a Szent István parkban a TDM épülettel szemben található „2” sorszámú elárusító helyen egy 3 x 3 m nagyságú infósátort létesítését 2014.06.15. – 2014.09.30. közötti időszakban azzal a feltétellel, hogy a városi rendezvények ideje alatt a színpad elhelyezése érdekében egyeztetett helyszínre áttelepül.**

**Kérelmező köteles a használat során keletkező hulladék elszállításáról, a használatot követően a közterület eredeti állapot szerinti helyreállításáról gondoskodni.**

**Kérelmező köteles a közterület-használatára vonatkozó hatósági szerződést megkötni az azokban foglaltakat maradéktalanul betartani.**

1. **Hajdúszoboszló Város Önkormányzatának Városfejlesztési, Műszaki Bizottság támogatja:**
   1. **Mátyás király sétány Fürdő utcakereszteződésben található, 1 db új, fix tájékoztató tábla kihelyezését.**
   2. **Hősök tere – Bethlen utca kereszteződésében a dísz növényzet előtt – külön – 1 db új, fix tájékoztató tábla kihelyezését.**
   3. **Hősök terén a Bocskai utca kereszteződésében – 1 db fix tájékoztató tábla kihelyezését, a Bodogán ABC előtt.**

**4. Hősök tere és a Bocskai utca sarkán a Hajdúszoboszlói Polgármesteri Hivatal épülete előtt – 1 db fix tájékoztató tábla kihelyezését.**

**Kérelmező köteles a közterület-használatára vonatkozó hatósági szerződést megkötni az azokban foglaltakat maradéktalanul betartani.**

1. **Hajdúszoboszló Város Önkormányzatának Városfejlesztési, Műszaki Bizottság támogatja a járdaburkolatokra korábbi években felfestett "Múzeum" irányjelző feliratok megújító festését.**

Határidő: **-**

Felelős: **Jegyző**

1. napirend

**Tájékoztató a Bihari utcai kisajátításról**

53/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottság elfogadta és tudomásul vette a „Tájékoztató a Bihari utca kisajátításáról” elnevezésű anyagot.**

1. napirend

**Előterjesztés ruhagyűjtő konténerek kihelyezéséről**

54/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja Révész Tamás kérelmét, miszerint a városban meglévő 4 db szelektívgyűjtő szigeten egy-egy használtruházat gyűjtésére szolgáló konténert helyezzen el mindaddig, amíg annak üzemeltetése, környezetének rendben tartása szerződés szerint történik. A konkrét helyszínek a Városgazdálkodási Nonprofit Zrt-vel és a hivatallal közösen kerüljenek kijelölésre. Vállalkozó a konténereket a meglévő szelektív gyűjtőkonténerektől 2,00 m távolságban helyezheti el a szükséges burkolatok kiépítése mellett. Vállalkozó köteles a konténereket rendszeresen - szükség szerint - kiüríteni, a telepítés és az üzemeltetés során esetlegesen okozott károkat megtéríteni.**

**Vállalkozó köteles a területhasználatára vonatkozóan szerződést kötni.**

Határidő: **-**

Felelős: **Jegyző**

1. napirend

**Előterjesztés a Nor – Fitt Bt reklámtábla kihelyezési kérelméről**

55/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja a József Attila utca utcán a Lovas utca torkolattól 50 méter távolságra a járda és az úttest között 1 db 1,0 m2 méretű fix reklámtábla kihelyezését.**

**A kérelmező számára a területet a közterület-használat, közterület-hasznosítás helyi szabályairól szóló 5/2009. (II. 26.) önkormányzati rendeletben foglalt rendelkezések betartása mellett biztosítja.**

Határidő: 2014. június 30.

Felelős: Jegyző

1. napirend

**Előterjesztés a J& FOOD Kft reklámtábla kihelyezési kérelméről**

56/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága nem támogatja a Bethlen utcán, a Forrás Áruház mellett, az épületfal és a járda közötti szakaszon 1 db 1,0 m2 méretű fix reklámtábla kihelyezését.**

Határidő: -

Felelős: Jegyző

1. napirend

**Előterjesztés forgalomtechnikai tükör kihelyezésével kapcsolatban**

57/2014. (VI.10.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja a Bem utcán a Csepűs sor irányából is a „Veszélyes útkanyarulat balra” veszélyt jelző tábla, és a veszélyes útkanyarulatban 50 cm átmérőjű forgalomtechnikai tükör kihelyezését a 2014 évi városi költségvetés városüzemeltetési táblázat belterületi útfenntartás kerete terhére.**

Határidő: **2014. július 10.**

Felelős: **Jegyző**

**K.m.f.**

**Ugrai József Harsányi István**

***bizottsági tag bizottság elnök***

A kivonat hiteléül:

Hajdúszoboszló, 2014. június 10.

Molnár Edit leíró